Conurbación de Washington-Baltimore

La conurbación de Washington-Baltimore ye un área estadística combinada (AEC) qu'abarca la rexón formada poles árees metropolitanes de les ciudaes de Washington DC y Baltimore (Maryland), que se solapen. La rexón inclúi la fastera central del estáu de Maryland, la septentrional del estáu de Virxinia, trés condaos del estremu oriental de Virxinia Occidental y un condáu del estáu de Pennsylvania. La conurbación ye la cuarta mayor área estadística combinada del país, la de mayor renta per cápita y la que tien la población con mayor nivel educativu de toesCSA Median Household Income, na web greaterbaltimore.org.Drew J, Raleigh-Durham area ranks third in U.S. for college degrees, artículu na web del Triangle Business Journal (22 de setiembre de 2009)..

L'area recibe la denominación oficial, según la Oficina d'Alministración y Presupuestu (Office of Management and Budget, OMB), de área estadística combinada de Washington-Baltimore-Arlington. El so centru fórmenlu les dos árees metropolitanes de les sos dos ciudaes principales: l'área metropolitana de Washington (de nome oficial área estadística metropolitana de Washington-Arlington-Alexandria) y l'área metropolitana de Baltimore (de nome oficial área estadística metropolitana de Baltimore-Columbia-Towson). Formen parte del área estadística combinada otres cinco árees estadístiques más pequeñas y que, magar que nun son contigües coles anteriores, tienen llazos económicos perimportantes con elles y, poro, inclúinse na AECRevised Delineations of Metropolitan Statistical Areas, Micropolitan Statistical Areas, and Combined Statistical Areas, and Guidance on Uses of the Delineations of These Areas, boletín 18-04 de la Oficina d'Alministración y Presupuestu (14 de setiembre de 2018).. Son les árees estadístiques metropolitanes de Hagerston-Martinsburg, Chambersburg-Waynesboro, Winchester y California-Lexington Park, y l'área estadística micropolitana d'Easton.

Hai, amás, dellos condaos, como los de Caroline y King George, en Virxinia, que magar que nun son incluyíes oficialmente pola OMB na AEC considérense a sigo mesmos, pola cercanía a la conurbación y pola cantidá de población de so que va trabayar a ella, parte d'esta conurbaciónCohn V, Gardner A, 3 Virginia Exurbs Near Top of U.S. in Growth, artículu na web del The Washington Post (16 de marzu de 2006).Descripción económica del condáu de Caroline na web del departamentu de desarrollu económicu del condáu.. La población conxunta del área estadística combinada, según el censu de 2020, ye de 9.973.383 habitantes. La so ciudá más poblada ye Washington DC (689.545 habitantes), y el condáu con más habitantes ye'l de Fairfax, en Virxinia: nelli viven 1.150.309 persones2020 Population and Housing State Data, na web de la Oficina del Censu d'Estaos Xuníos..

 Referencies 

 Enllaces esternos 

Categoría:Árees metropolitanes d'Estaos Xuníos
Categoría:Maryland
Categoría:Pennsylvania
Categoría:Virxinia
Categoría:Virxinia Occidental
Categoría:Washington D. C.